****

**IZJAVA O SODELOVANJU ZA ZMANJŠEVANJE IZGUB IN ODPADNE HRANE**

**Kmetijsko gozdarske zbornice Slovenije, Zadružne zveze Slovenije, Gospodarske zbornice Slovenije – Zbornice kmetijskih in živilskih podjetij, Obrtne zbornice Slovenije, Trgovinske zbornice Slovenije, Turistično gostinske zbornice Slovenije, Zveze potrošnikov Slovenije** **ter** **Ministrstva za kmetijstvo, gozdarstvo in prehrano Republike Slovenije**

Republika Slovenija je skupaj z vsemi članicami Evropske unije zavezana k doseganju trajnostnih razvojnih ciljev (angl. *Sustainable Development Goals*, v nadaljevanju: SDG) Agende za trajnostni razvoj do leta 2030, med katerimi je tudi SDG 12.3 - *prepolovitev količine odpadne hrane na prebivalca v prodaji na drobno in pri potrošnikih ter zmanjšanje izgube hrane vzdolž celotne dobavne verige*. Na tej podlagi je Ministrstvo za kmetijstvo, gozdarstvo in prehrano Republike Slovenije, *s ciljem* preprečevanja nastajanja izgub in odpadne hrane vzdolž verige preskrbe s hrano, pripravilo Strategijo za manj izgub in odpadne hrane v verigi preskrbe s hrano, ki jo bo predložilo v sprejem Vladi Republike Slovenije.

*Podpisniki te izjave* izražamo skupen interes in podporo ciljem Strategije za manj izgub in odpadne hrane v verigi preskrbe s hrano ter dviga zavesti za spoštljiv, odgovoren in trajnosten odnos do hrane od vil do vilic, ter izjavljamo, da bomo sodelovali za zmanjševanje izgub in količin odpadne hrane, predvsem:

* s spoštovanjem in prizadevanjem doseganja trajnostnega razvojnega cilja Organizacije Združenih narodov SDG 12.3,
* z zasledovanjem ciljev strategije »Od vil do vilic« za trajnostno pridelavo in predelavo hrane v celotni verigi vse do končnega potrošnika,
* s spoštovanjem in upoštevanjem hierarhije preprečevanja nastajanja odpadne hrane,
* z razširjanjem in promoviranjem priporočil za ukrepanje na področju preprečevanja nastajanja odpadne hrane, ki jih je pripravila platforma EU o izgubah hrane in živilskih odpadkov, in
* z aktivnim sodelovanjem pri izvajanju Strategije za manj izgub in odpadne hrane v verigi preskrbe s hrano.

Ljubljana, 29. september 2020

|  |  |  |  |
| --- | --- | --- | --- |
| dr. Aleksandra Pivec,  ministrica | Cvetko Zupančič,  predsednik KGZS | Borut Florjančič, predsednik ZZS | dr. Tatjana Zagorc, direktorica GZS-ZKŽP |
| **C:\Users\nikap\Desktop\logo.png**  mag. Mariča Lah,  predsednica TZS | Fedja Pobegajlo,  direktor TGZS | Branko Meh,  predsednik OZS | Breda Kutin,  predsednica ZPS |